open-index/open-wikipedia-markdown huggingface dataset:
তানভীর তারেক

**তানভীর তারেক** একজন বাংলাদেশী সুরকার ও সঙ্গীতশিল্পী। তিনি *[[মায়া: দ্য লস্ট মাদার]]* চলচ্চিত্রের "আমার মায়ের আঁচল" গানের সুরায়োজনের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।

## কর্মজীবন
তারেক ২০০৩ সাল থেকে গান রচনা ও সুরায়োজনের সাথে জড়িত। ২০০৮ সালে তার গীত, সুর ও সঙ্গীতে আইয়ুব বাচ্চু ও ফাহমিদা নবী "তোমার জন্য ভালোবাসা" গানে কণ্ঠ দেন। ১০ বছর পর ২০১৮ সালে তিনি নিজে এবং নাজু আখন্দ একই গানের কিছুটা পরিবর্তিত সুরে এই গানে কণ্ঠ দেন। সেলিব্রেটি সাউন্ডল্যাব স্টুডিওতে গানটি ধারণ করা হয়। আনজাম মাসুদের ম্যাগাজিন অনুষ্ঠান *পরিবর্তন*-এর জন্য গানটি ধারণ করা হয়।

২০১৩ সালে তারেকের সঙ্গীতায়োজনে "তোমাকে ভাবতে পারি বলে" গানে কণ্ঠ দেন দিপু ও ঝিলিক। গানটি লিখেছেন শামিমা জামান। তিনি *[[মায়া: দ্য লস্ট মাদার]]* চলচ্চিত্রের গানের সুরায়োজন করেন। এই চলচ্চিত্রের "আমার মায়ের আঁচল" গানের জন্য তিনি শ্রেষ্ঠ সুরকার বিভাগে জাতীয় চলচ্চিত্র পুরস্কার অর্জন করেন।

২০২০ সালের মে মাসে তার সুরে প্রকাশিত হয় সুবীর নন্দীর মরণোত্তর প্রথম গান "দূরের মানুষ"। গানটি লিখেছেন কবির বকুল।

তিনি এটিএন নিউজের মধ্যরাতের শো *ইয়াং নাইট লাভবক্স* উপস্থাপনা করেন।

## পুরস্কার
* ২০১০: শ্রেষ্ঠ সঙ্গীত পরিচালক বিভাগে সিটিসেল-চ্যানেল আই মিউজিক অ্যাওয়ার্ডস
* ২০২০: শ্রেষ্ঠ সুরকার বিভাগে জাতীয় চলচ্চিত্র পুরস্কার
* ২০২০: শ্রেষ্ঠ সংগীত পরিচালক(ছায়াছবি) -ঐক্য চ্যানেল আই মিউজিক অ্যাওয়ার্ডস

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী গীতিকার
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:বাংলাদেশী সুরকার
বিষয়শ্রেণী:শ্রেষ্ঠ সুরকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী টেলিভিশন উপস্থাপক
বিষয়শ্রেণী:বাংলাদেশী বেতার ব্যক্তিত্ব
এ এইচ মোফাজ্জল করিম

**এ এইচ মোফাজ্জল করিম** একজন বাংলাদেশি সাবেক সরকারি কর্মকর্তা, রাজনীতিবিদ ও লেখক যিনি নৌপরিবহন মন্ত্রণালয় এবং মৎস্য ও প্রাণিসম্পদ মন্ত্রণালয়ের সচিব ছিলেন। তিনি খালেদা জিয়ার উপদেষ্টা ও ইংল্যান্ডে বাংলাদেশের হাইকমিশনার হিসেবে দায়িত্ব পালন করেন।

মোফাজ্জল করিম বাংলাদেশের প্রধান কবিদের একজন। তিনি তার দুটি কাব্যগ্রন্থ *অবচেতনে রাজাধিরাজ* (১৯৮৩) এবং *একটি সার্টিফিকট চাই* (১৯৮৪) এর জন্য বিশেষভাবে খ্যাতিমান। চার খণ্ডে প্রকাশিত তার আত্মজীবনী সমাজ ও প্রশাসনের বিশ্বস্ত দলিল হিসেবে পরিগণিত।

## প্রাথমিক জীবন
এ এইচ মোফাজ্জল করিম মৌলভীবাজারের কুলাউড়ার ভাটেরা ইউনিয়নের বেড়কুঁড়ী গ্রামে জন্মগ্রহণ করেন। তিনি ঢাকার ধানমন্ডিতে বসবাস করেন।

## কর্মজীবন
এ এইচ মোফাজ্জল করিম বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৯৫ সাল থেকে ৩০ মে ১৯৯৬ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। ১৯ ফেব্রুয়ারি ১৯৯৭ সাল থেকে ৫ আগস্ট ১৯৯৮ সাল পর্যন্ত তিনি নৌপরিবহন মন্ত্রণালয়ের সচিব ছিলেন। ভূমি আপীল বোর্ডের চেয়ারম্যান হিসেবে তিনি ২৪ আগস্ট ১৯৯৬ সাল থেকে ১৮ ফেব্রুয়ারি ১৯৯৭ সাল পর্যন্ত দায়িত্ব পালন করেন।

তিনি ইংল্যান্ডে বাংলাদেশের হাইকমিশনার হিসেবেও দায়িত্ব পালন করেন। বেগম খালেদা জিয়ার সাবেক উপদেষ্টাও তিনি।

## সাহিত্যচর্চা
মোফাজ্জল করিমের কয়েকপি উল্লেখযোগ্য গ্রন্থ হলো:
* অবচেতনে রাজাধিরাজ
* আড়াল থেকে
* মুমূর্ষু বিকেল
* একটি সার্টিফিকেট চাই
* জলের লিখন
* দিনগুলি রাতগুলি
* প্রথম দেখার দিন
* ভেবো না বৃষ্টি হবে না
* আট কুঠুরি নয় দরজা
* সেলাই করা খোলা মুখ
* তোমার হাতে গ্রেনেড এবং আমার বুকে প্রেম
* চলে গেলে পারলে যেতে
* জীবন মৃত্যু পায়ের ভৃত্য
* সোনালি সকাল, দুরন্ত দুপুর
* আপন ভুবন, অচেনা আকাশ
* শেষ হয়ে হইলোনা শেষ ইত্যাদি।

## পুরস্কার ও সম্মাননা

* অগ্রণী ব্যাংক পুরস্কার (১৯৮৮)
* আলাওল সাহিত্য পুরস্কার (১৯৯৭)
* রাগীব-রাবেয়া সাহিত্য পুরস্কার (২০১০)
* কেমুসাস সাহিত্য পুরস্কার (২০১৬) ইত্যাদি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:বাংলাদেশের সাহিত্যিক
বিষয়শ্রেণী:বাংলাদেশী কবি
বিষয়শ্রেণী:মৌলভীবাজার জেলার ব্যক্তি
বিষয়শ্রেণী:বাংলাদেশের সচিব
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:যুক্তরাজ্যে বাংলাদেশের হাই কমিশনার
এ জেড এম নাছিরুদ্দীন

**এ জেড এম নাছিরুদ্দীন** একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ও তত্ত্বাবধায়ক সরকারের উপদেষ্টা ছিলেন। তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবেও দায়িত্ব পালন করেন।

## প্রাথমিক জীবন
এ জেড এম নাছিরুদ্দীন চট্টগ্রামের পটিয়ার ৯ নং জঙ্গলখাইন ইউনিয়ন এয়াকুবদন্ডী গ্রামে জন্মগ্রহণ করেন।

## কর্মজীবন
এ জেড এম নাছিরুদ্দীন বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১ জুন ১৯৮৮ সাল থেকে ৩১ ডিসেম্বর ১৯৮৯ সাল পর্যন্ত এবং ১ মে ১৯৯১ সাল থেকে ৩০ সেপ্টেম্বর ১৯৯৪ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।

১৪ মে ১৯৮৭ সাল থেকে ৩১ মে ১৯৮৮ সাল পর্যন্ত তিনি বাংলাদেশ কৃষি উন্নয়ন কর্পোরেশনের চেয়ারম্যান হিসেবে দায়িত্ব পালন করেন।

১৯৯৬ সালে তিনি তত্ত্বাবধায়ক সরকারের কৃষি, খাদ্য, মৎস্য ও পশুসম্পদ, দুর্যোগ ব্যবস্থাপনা ও ত্রাণ এবং ভূমি মন্ত্রণালয়ের উপদেষ্টাও ছিলেন তিনি, এ সময় বাংলাদেশের ষষ্ঠ জাতীয় সংসদ নির্বাচন অনুষ্ঠিত হয়।

জেলা প্রশাসক হিসেবে তিনি ১৪ ফেব্রুয়ারি ১৯৭২ সাল থেকে সেপ্টেম্বর ১৯৭২ সাল পর্যন্ত যশোর জেলায় দায়িত্ব পালন করেন। সমবায় অধিদপ্তরের নিবন্ধক ও মহাপরিচালক হিসেবে তিনি ১০ নভেম্বর ১৯৭৯ সাল থেকে ৩০ জুলাই ১৯৮২ সাল পর্যন্ত দায়িত্ব পালন করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:বাংলাদেশের সচিব
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশের খাদ্যউপদেষ্টা
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ উপদেষ্টা
বিষয়শ্রেণী:বাংলাদেশের ভূমি উপদেষ্টা
নতুন গটঙা

200px|thumb|বিল
**নতুন গটঙা** নগাঁওর পূর্বদিকে ২৫ কিলোমিটার দূরত্বে অবস্থিত ভারতবর্ষের আসাম রাজ্যর নগাঁও জেলার একটি গ্রাম। নতুন গটঙার আগের নাম ছিল গটঙা। নতুন গটঙা, গটঙা ভি.আই.পি. রোডে অবস্থিত। এই গ্রামের মোট জনসংখ্যা ৩০০০ জনের অধিক। নতুন গটঙা গ্রামটি গটঙা হরি মন্দিরের নাম কীর্তন উৎসবের জন্য বিখ্যাত। জাতীয় মহাসড়ক ১২৭ এবং কলং নদী নতুন গটঙা গ্রামের মাঝখানে দিয়ে গিয়েছে। 

200px|থাম্ব|এএইচ-১, এনএইচ-২৭, এটি সড়ক

## ভৌগোলিক অবস্থান

ব্রহ্মপুত্র নদের একটি উপনদী কলং নদী নতুন গটঙা গ্রামের মধ্য দিয়ে প্রবাহিত হয়, যা গ্রামটিকে নতুন গটঙা এবং চকিটুপ দুটি স্বতন্ত্র অঞ্চলে বিভাজিত করে। নতুন গটঙার উত্তরে কলং নদী। পূর্বদিকে গটঙা বিসর্জন ঘাট। পশ্চিমে গটঙা বাংলা স্কুল। দক্ষিণে গটঙা বিলপার। মধ্য নতুন গটঙা সড়ক এবং গটঙা হরি মন্দির।

## নতুন গটঙা গুরুত্বপূর্ণ স্থান
* গটঙা শপিং কমপ্লেক্স-ভবন
* গটঙা মন্দির
* নতুন গটঙা সড়ক
* গটঙা বিল

## তথ্যসূত্র

বিষয়শ্রেণী:ভারতের গ্রাম
মোপিন উৎসব

**মোপিন উৎসব** ( Mopin Festival) একটি কৃষিপ্রধান উৎসব। এই উৎসব মূলতঃ ভারতের অরুণাচল প্রদেশ-এর গালো উপজাতিদের দ্বারা উদযাপিত হয়।  মার্চ-এপ্রিল মাসে ফসল কাটার সময় এই উৎসব পালন করা হয়। গালো উপজাতিরা এই মাস দুটিকে "লুমি" এবং "লুকি" বলে। এই উৎসব দিয়ে গালো উপজাতিদের নতুন বছরের সুচনা হয়।
থাম্ব|মোপিন উৎসবে নৃত্য
thumb|হিমালয়ান বিশ্ববিদ্যালয়ে মোপিন উৎসব ২০১৭ সালের ৫ এপ্রিল
## উদ্‌যাপন
সরকারীভাবে মোপিন উৎসবের নির্ধারিত তারিখ ৫ এপ্রিল। তবে উদ্‌যাপনের প্রস্তুতি শুরু হয়ে যায় ২ এপ্রিল থেকে। ৫ এপ্রিল মূল অনুষ্ঠান হয়। ৭-৮ এপ্রিল ধানের ক্ষেত পরিদর্শনের পর এই উৎসবের পরিসমাপ্তি হয়। ক্ষেত পরিদর্শনের অনুষ্ঠানকে রিগা আলো ( RIGA ALO) বলে। তবে গ্রামের দিকে উদ্‌যাপনটি এক মাস আগেই শুরু হয়ে যায়।  

গালো উপজাতিরা বিশ্বাস করেন মোপিন উৎসব সমস্ত পরিবার এবং পুরো সম্প্রদায়ের ধন ও সমৃদ্ধি বয়ে আনে। তাদের বিশ্বাস এই উৎসব উদ্‌যাপনের রীতিনীতিগুলি কুপ্রভাব দূরে সরিয়ে দিয়ে সমস্ত মানবজাতির জন্য আশীর্বাদ, শান্তি এবং সমৃদ্ধি বয়ে আনে।

এই উৎসবের প্রধান দেবীর নাম মোপিন অ্যানে (Mopin Ane)। গালো উপজাতিদের কাছে এই দেবী বিশেষ মর্যাদা পান। তাদের বিশ্বাস এই দেবী উর্বরতা ও সমৃদ্ধি এনেছেন।  

মোপিন উৎসবের সময় গালো উপজাতিরা তাদের ঐতিহ্যবাহী সাদা পোশাক পরেন। অপুং/পোকা(*Apung/Poka* ) নামে পরিচিত জনপ্রিয় একটি অ্যালকোহলযুক্ত স্থানীয় পানীয় (যা গাঁজানো ভাত থেকে তৈরি) সাধারণত বাঁশের কাপে করে অংশগ্রহণকারীদের মধ্যে বিতরণ করা হয়। এছাড়া বিভিন্ন রকমের খাবার পরিবেশন করা হয়। ভাতের সঙ্গে মাংস ও বাঁশের অঙ্ক‌ুর দিয়ে তৈরি এক ধরনের খাবারও পরিবেশন করা হয়, যা আমিন নামে পরিচিত।

মোপিন উৎসবে অংশগ্রহণকারীরা এট(*Ette*) নামে একটি চালের ময়দা একে অন্যের মুখে লাগায়। যেহেতু ভাত গালো উপজাতিদের প্রধান খাদ্য তাই এই প্রথাকে একটি পবিত্র আচার হিসাবে বিবেচনা করা হয়, যা সামাজিক ঐক্য, পবিত্রতা এবং ভালবাসার প্রতীক।

 এই উৎসবে অংশগ্রহণকারীরা এই অনুষ্ঠানে পোপির (*Popir)*  নামে একটি স্থানীয় ঐতিহ্যবাহী নৃত্য পরিবেশন করে।

১৯৬৬ সাল থেকে অরুণাচল প্রদেশের পশ্চিম সিয়াং জেলার আলং শহরে একটি কমিটি মোপিন উৎসবের আয়োজন করে চলেছে। সেখানে এই উৎসবকে কেন্দ্র করে হাজার হাজার মানুষ উপজাতিদের এই সংস্কৃতি উদ্‌যাপন ও সংরক্ষণের জন্য একত্রিত হন। ২০১৬ সালের ৫ এপ্রিল মোপিন উৎসব অনুষ্ঠিত হয়েছিল।

## তথ্যসূত্র

বিষয়শ্রেণী:অরুণাচল প্রদেশের উৎসব
বিষয়শ্রেণী:ভারতের নবান্ন উৎসব
বিষয়শ্রেণী:ভারতের সাংস্কৃতিক উৎসব
বিষয়শ্রেণী:এপ্রিল উদ্‌যাপন
বিষয়শ্রেণী:হিন্দু উৎসব
বিষয়শ্রেণী:পূর্ব সিয়াং জেলা
বিষয়শ্রেণী:পশ্চিম সিয়াং জেলা
বিভা পঞ্চমী

**বিভা পঞ্চমী** হ’ল একটি হিন্দু উৎসব। এই দিনটিতে রাম ও সীতার বিবাহ হয়েছিল এবং এই দিনটি রাম ও সীতার বিবাহবার্ষিকী হিসাবে উদ্‌যাপন করা হয়।  অগ্রহায়ণ মাসের (নভেম্বর-ডিসেম্বর) শুক্লপক্ষের পঞ্চম দিনে এই উৎসব পালন করা হয়। রাম ও সীতার বিবাহ উৎসব উপলক্ষে এই দিনটি ভারতের বিভিন্ন রাম সীতা মন্দির ও ধর্মস্থলে পালন করা হয়ে থাকে। ভারতের উওরাঞ্চল, মিথিলা অঞ্চল এবং নেপালের জনকপুরধামে বিশেষ উৎসাহ ও উদ্দিপনার সাথে এই উৎসবটি পালিত হয়।
থাম্ব|নেপালের জনকপুরের জানকী মন্দির

## বিভা পঞ্চমী পালন
নেপাল-এর জনকপুরধামে এই দিনটি বিশেষ গুরুত্বপূর্ণ। ভারত এবং নেপালের বিভিন্ন অঞ্চল থেকে হাজার হাজার তীর্থযাত্রী জনকপুরধামে উপস্থিত হন, কারণ বিশ্বাস করা হয় যে সীতা এখানে ভগবান রামকে (অযোধ্যা রাজকুমারকে) বিয়ে করেছিলেন।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:বৈষ্ণবধর্ম
বিষয়শ্রেণী:ভারতের ধর্মীয় উৎসব
বিষয়শ্রেণী:নেপালের ধর্মীয় উৎসব
বিষয়শ্রেণী:নেপালের হিন্দু উৎসব
বিষয়শ্রেণী:হিন্দুদের পবিত্র দিন
বিষয়শ্রেণী:বৈষ্ণব সম্প্রদায়
বিষয়শ্রেণী:মিথিলা
বিষয়শ্রেণী:নভেম্বর উদ্‌যাপন
বিষয়শ্রেণী:ডিসেম্বর উদ্‌যাপন
বেগুনকোদর রেলওয়ে স্টেশন

**বেগুনকোদর রেলওয়ে স্টেশন** ভারতীয় রেলওয়ের দক্ষিণ পূর্ব রেলওয়ের রাঁচি রেলওয়ে বিভাগের একটি রেলওয়ে স্টেশন। স্টেশনটি ভারতের পশ্চিমবঙ্গের পুরুলিয়া জেলার ঝালদা ও বেগুনকোদর শহরের মধ্যে রেলযোগাযোগ পরিচালনা করে। যাত্রীরা স্টেশনটিকে পরিত্যক্ত করেছে এবং এটি ভুতুড়ে স্টেশন হিসেবে পরিচিতি লাভ করে। ভারতের ১০ টি ভুতুড়ে রেলওয়ে স্টেশনের তালিকায় বেগুনকোদর স্টেশনের নাম নথিভুক্ত করা হয়।

## ইতিহাস
১৯৬০ সালে ভারতীয় রেলওয়ে ও স্থানীয় সাঁওতালদের রাণী, শ্রীমতী লাচন কুমারীর যৌথ প্রচেষ্টায় বেগুনকোদর স্টেশনটি তৈরি করা হয়।

## বিতর্ক
বেগুনকোদরের বাসিন্দাদের কথা অনুযায়ী, ১৯৬৭ সালে একজন রেলকর্মী অভিযোগ করেন যে তিনি স্টেশনে একজন মহিলার আত্মাকে দেখেছেন এবং গুজব রটে যায় যে সেই মহিলা রেল দুর্ঘটনার কারণে মারা গিয়েছিল। পরের দিন সেই রেলকর্মী আশেপাশের মানুষজনকে একথা বলেন কিন্তু কেউ তার কথা বিশ্বাস করতে চায়নি।

প্রকৃত সমস্যা তখনই শুরু হয় যখন স্টেশন মাস্টার ও তার পরিবারের মৃতদেহগুলো তাদের কোয়ার্টারে পাওয়া যায়। এরপর অস্বাভাবিক উপকথা মানুষের মুখে মুখে ঘুরতে থাকলে স্টেশনটিতে ট্রেন দাঁড়ানো বন্ধ হয়ে যায় ও পরবর্তীকালে স্টেশনটি বন্ধ করে দেওয়া হয়।

১৯৯০ সালের শেষের দিকে বেগুনকোদর এলাকাবাসীরা একটি কমিটি গঠন করে এবং আধিকারিকদের স্টেশনটি পুনরায় চালু করার অনুরোধ জানায়। ২০০৭ সালে স্থানীয় গ্রামবাসীরা তৎকালীন রেলমন্ত্রী শ্রীমতী মমতা বন্দ্যোপাধ্যায় ও সিপিআইএম নেতা বাসুদেব আচার্যকে চিঠি লেখে। বাসুদেব আচার্যের বাড়ি ছিল পুরুলিয়ায় এবং তিনি সেই সময়ের রেলওয়ের পার্লামেন্টারি স্ট্যান্ডিং কমিটির সদস্য ছিলেন। কিন্তু সেই ভুতুড়ে তকমাটা থেকেই যায়। বাসুদেব আচার্য বলেন যে রেলকর্মীরাই এই গল্পটি বানিয়েছে যাতে তাদের এখানে বদলি না করা হয়। ৪২ বছর পর ২০০৯ সালের আগস্ট মাসে প্রাক্তন রেলমন্ত্রী মমতা বন্দ্যোপাধ্যায় একটি যাত্রীবাহী ট্রেনের হল্ট স্টেশন হিসেবে স্টেশনটি শেষপর্যন্ত চালু করেন। 

যাইহোক, প্রতিদিন এই স্টেশনে ১০ টি যাত্রীবাহী ট্রেন থামলেও এখনো যাত্রীরা সূর্যাস্তের পর স্টেশনটিতে আসে না। বর্তমানে সেশনটি সুন্দর করে সাজানো হয়েছে। একটি ওভারব্রীজও দেওয়া হয়েছে। বহু গোস্ট হান্টাররা বারবার স্টেশনটিতে এসেছেন এবং তারা প্রত্যেকবার বলেছেন যে এই স্টেশনে ভূতের উপস্থিতি নেই। মূলত ভূত পর্যটন কেন্দ্র হিসেবে পর্যটকদের আকর্ষণ করার জন্য বর্তমানে বেগুনকোদর রেলওয়ে স্টেশনে কিছু মানুষ মাঝেমাঝে নজরদারি রাখেন। 

## তথ্যসূত্র

বিষয়শ্রেণী:পুরুলিয়া জেলার রেলওয়ে স্টেশন
বিষয়শ্রেণী:১৯৬০-এ পশ্চিমবঙ্গে প্রতিষ্ঠিত
বিষয়শ্রেণী:রাঁচি রেলওয়ে বিভাগ
শায়খ ইদ্রিস

**মাওলানা মুহাম্মদ ইদ্রিস** (), (এছাড়া শায়েখ ইদ্রিস নামেও পরিচিত) পাকিস্তানের খাইবার পাখতুনখোয়া প্রদেশের চরসদ্দা জেলার তুরঙ্গজাই গ্রামে জন্মগ্রহণ করেছিলেন। তিনি ১৯৬১ সালে হাকিম মাওলানা আব্দুল হকের ঘরে জন্মগ্রহণ করেন। তিনি তৎকালীন মুসলিম পণ্ডিত ছিলেন। তিনি *মুনাজির-ই-জামান* নামেও পরিচিত ছিলেন। তার পিতামহ ছিলেন শাইখুল হাদিস মুফতি শাহজাদা, দারুল উলুম দেওবন্দের প্রাক্তন স্নাতক ছিলেন। মাওলানা ইদ্রিস আন্তর্জাতিকভাবে খ্যাতিসম্পন্ন ধর্মীয় নেতা এবং মুসলিম পণ্ডিত মাওলানা হাসান জানের জামাতা। তার দুই ছেলে আছে যাদের একজনের নাম নাম মাওলানা হাফিজ আনিস আহমেদ, যিনি দারুল উলুম হাক্কানিয়ায় অধ্যয়নরত। এবং অন্যজন ড. মুহাম্মদ সালমান এমবিবিএসে অধ্যয়নরত।

## শিক্ষাজীবন
মাওলানা মুহাম্মদ ইদ্রিস তার নিজ শহর উৎমানজাইতে জামিয়া নোমানিয়া থেকে শিক্ষা লাভ করেন। উচ্চ ধর্মীয় শিক্ষার জন্য তিনি খাইবার পাখতুনখোয়ার আকোরা খাট্টকে অবস্থিত দারুল উলুম হাক্কানিয়ায় ভর্তি হন। মাওলানা ইদ্রিস সমসাময়িক শিক্ষাও লাভ করেন এবং পেশাওয়ার বিশ্ববিদ্যালয় থেকে এম এ আরবি ও এম এ ইসলামিয়াতে ভালো নম্বর পেয়ে উত্তীর্ণ হন।

## শিক্ষকতা
উচ্চ শিক্ষা সম্পন্ন করার পর মাওলানা ইদ্রিস জাতির তরুণদের ধর্মীয় শিক্ষা দিতে মনোনিবেশ করেন। তিনি সেই উদ্দেশ্যে জামিয়া নোমানিয়ায় শিক্ষকতা শুরু করেন এবং এখনও সেখানে শিক্ষকতা ও প্রিতিষ্ঠানিক ব্যবস্থাপনার দায়িত্বে নিয়োজিত আছেন। বর্তমানে তিনি জামিয়া নোমানিয়ার শাইখুল হাদিস 
## রাজনৈতিক জীবন
দেশীয় রাজনীতিতেও মাওলানা ইদ্রিস সক্রিয়। তিনি চরসদ্দা জেলার জনপ্রিয় রাজনৈতিক দল জমিয়ত উলামায়ে ইসলাম (ফ) এর আমির (امیر) ছিলেন। বর্তমানে তিনি দলটির *সারপারাস্ত-ই-আ'লা* বা প্রধান। শায়েখ ইদ্রিস কেপি (খাইবার পাখতুনখোয়া) প্রদেশের প্রাদেশিক পরিষদের সদস্য এবং বিধানসভার স্পিকার।

## পাদটীকা

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:দেওবন্দি ব্যক্তি
বিষয়শ্রেণী:জমিয়ত উলামায়ে ইসলাম (ফজল) এর রাজনীতিবিদ
বিষয়শ্রেণী:পেশাওয়ার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দারুল উলুম হাক্কানিয়ার প্রাক্তন শিক্ষার্থী
নীতিশ চন্দ্র দেবনাথ

**নীতিশ চন্দ্র দেবনাথ** চট্টগ্রামের পাবলিক বিশ্ববিদ্যালয় চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের প্রথম উপাচার্য। তিনি বিশ্ববিদ্যলয়টির মাইক্রোবায়োলজি বিভাগের একজন অধ্যাপক ছিলেন। ২০১০ সালের ৬ নভেম্বর তার উপাচার্যের মেয়াদ শেষ হয়। তিনি কৃষিবিদ ইনস্টিটিউশন বাংলাদেশের কেন্দ্রীয় কার্যনির্বাহী পরিষদের একজন সদস্য।

## শিক্ষা
১৯৭৬ সালে তিনি বাংলাদেশ কৃষি বিশ্ববিদ্যালয় থেকে ডক্টর অব ভেটেরিনারি মেডিসিনের ওপর স্নাতক ডিগ্রী লাভ করেন। একই বিশ্ববিদ্যালয় থেকে ১৯৭৭ সালে স্নাতকোত্তর ডিগ্রী লাভ করেন। এছাড়া ট্রপিকাল ভেটেরিনারি মেডিসিনের ওপর ১৯৮৩ সালে এডিনবরা বিশ্ববিদ্যালয় থেকে স্নাতোকত্তর ডিগ্রী লাভ করেন। ১৯৯২ সালে এনিম্যাল ভাইরোলজি নিয়ে সাররে বিশ্ববিদ্যালয় থেকে পিএইচডি করেন। ১৯৯২ সালে জাপান থেকে পোস্ট ডক্টরাল ট্রেইনিং করেন।

## কর্মজীবন
১৯৭৯ সালে বাংলাদেশ লাইভস্টোক সার্ভিসে তিনি যোগ দেন। সেখানে ১৯৮৬ সাল পর্যন্ত তিনি ভেটেরিনারি সার্জন ও সায়েন্টিফিক অফিসার হিসেবে দায়িত্ব পালন করেন। এরপর তিনি সিনিয়র সায়েন্টিফিক অফিয়ার হিসেবে বাংলাদেশ লাইভস্টোক রিসার্চ ইনস্টিটিউটে যোগ দেন। ১৯৯৬ সাল পর্যন্ত সেখানে ছিলেন। এরপর যোগ দেন নতুন প্রতিষ্ঠিত চট্টগ্রাম ভেটেরিনারি কলেজে। তখন এটি ছিল চট্টগ্রাম বিশ্ববিদ্যালয়ের বিজ্ঞান অনুষদের অধীনে একটি সরকারী ভেটেরিনারি কলেজ। সেখানে তিনি প্রিন্সিপাল ও ডিন হিসেবে হিসেবে যোগ দেন। ২০০৬ সালে কলেজটিকে বিশ্ববিদ্যালয়ে রূপান্তর করা হয়। তিনি নতুন এই বিশ্ববিদ্যালয়ের উপাচার্য হন। এবং ভেটেরিনারি অনুষদের মাইক্রোবায়োলজি ও পাবলিক হেলথ বিভাগের একজন অধ্যাপক হিসেবে যোগ দেন। ২০১৮ সাল পর্যন্ত  তিনি অধ্যাপক হিসেবে পড়িয়েছেন। এরপর অবসর গ্রহণ করেন। ২০১১ সাল থেকে জাতিসংঘের খাদ্য ও কৃষি সংস্থার ওয়ান হেলথ ও ভেটেরিনারি এডুকেশনের টেকনিকাল এডভাইসরের দায়িত্ব পালন করে আসছেন। ওয়ান হেলথ, বাংলাদেশে শুরু হওয়ার সময় থেকেই তিনি এর সাথে যুক্ত ছিলেন। তিনি ওয়ান হেলথ বাংলাদেশের জাতীয় সমন্বয়কারী।

## তথ্যসূত্র

বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী হিন্দু
বিষয়শ্রেণী:চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের উপাচার্য
আসাম রেজিমেন্ট

**আসাম রেজিমেন্ট** হচ্ছে ভারতীয় সেনাবাহিনীর একটি পদাতিক রেজিমেন্ট। দ্বিতীয় বিশ্বযুদ্ধের সময়ে গঠিত এই রেজিমেন্ট ভারতীয় সেনাবাহিনী অন্যতম খ্যাতিমান একটি রেজিমেন্ট।
## ইতিহাস
১৯৪১ সালের ১৫জুন ইংরেজ লেঃ কর্নেল রস হউম্যান আসাম রেজিমেন্টের প্রথম ব্যাটেলিয়ন তৈরি করেন। গোর্খা, কুকি, মণিপুরী (জাতি) এবং খাসিয়া সহ আসাম রেজিমেন্টে আসাম প্রদেশ এবং তার আশেপাশের বহু মানুষ সৈনিক হিসেবে চাকরি পেয়ে যায় ১৯৪১ সালেই। দ্বিতীয় বিশ্বযুদ্ধের সময় ১১টি ব্যাটেলিয়ন তৈরি করা হয় ইংরেজ সেনা কর্মকর্তাদের নেতৃত্বে।

দ্বিতীয় বিশ্বযুদ্ধ, চীন-ভারত যুদ্ধ ১৯৬২, ভারত-পাকিস্তান যুদ্ধ ১৯৬৫, ভারত-পাকিস্তান যুদ্ধ ১৯৭১ এবং কার্গিল যুদ্ধে এই রেজিমেন্টের সৈনিকদের অবদান ছিলো বীরত্বপূর্ণ। বিভিন্ন ব্যাটেলিয়নের মধ্যে একটি অশোক চক্র (পদক), পাঁচটি পরম বিশিষ্ট সেবা পদক, দুটি মহাবীর চক্র, ৩টি কীর্তি চক্র, ৫টি বীর চক্র, ১৪টি শৌর্য চক্র, ২টি পদ্মশ্রী, ৫টি অতি বিশিষ্ট সেবা পদক, ৫টি যুদ্ধ সেবা পদক, ৫১টি সেনা পদক এবং ১৬টি বিশিষ্ট সেবা পদক পেয়েছে বিভিন্ন পদবীর সৈন্য এবং কর্মকর্তারা।

## ব্যাটেলিয়নসমূহ
[থাম্ব|বাম|upright=0.8|[দিল্লিতে ইন্ডিয়া গেটের সামনে নিরাপত্তায় দাঁড়ানো একজন আসাম রেজিমেন্টের সৈনিক]]
* ১ম ব্যাটেলিয়ন - সর্বদাই প্রথম
* ২য় ব্যাটেলিয়ন - কারো কাছে দ্বিতীয় নয়
* ৩য় ব্যাটেলিয়ন - তৃতীয় অলীক মূর্তি
* ৪র্থ ব্যাটেলিয়ন - দুর্দান্ত চতুর্থ
* ৫ম ব্যাটেলিয়ন - লড়াকু পঞ্চম
* ৬ষ্ঠ ব্যাটেলিয়ন - তলোয়ারবাহী ষষ্ঠ
* ৭ম ব্যাটেলিয়ন - আক্রমণাত্মক সাত
* ৮ম ব্যাটেলিয়ন - মাথা শিকারী
* ৯ম ব্যাটেলিয়ন - দ্রুত চঞ্চল নয়
* ১০ম ব্যাটেলিয়ন - ঝড়ের সৈন্যরা
* ১২তম ব্যাটেলিয়ন - ক্ষিপ্র দ্বাদশ
* ১৪তম ব্যাটেলিয়ন - হিংস্র চতুর্দশ
* ১৫তম ব্যাটেলিয়ন - এক পাঁচ
* ১৬তম ব্যাটেলিয়ন - হুঙ্কারবাদী সৈন্যরা
* ১৭তম ব্যাটেলিয়ন - খুনী সপ্তদশ
* ১১৯ পদাতিক ব্যাটেলিয়ন
* ১৬৫ পদাতিক ব্যাটেলিয়ন
* ১৬৬ পদাতিক ব্যাটেলিয়ন
* ১৩৪ পদাতিক ব্যাটেলিয়ন
* ১৩৫ পদাতিক ব্যাটেলিয়ন
* ৩৫ রাষ্ট্রীয় রাইফেলস
* ৪২ রাষ্ট্রীয় রাইফেলস
* ৫৯ রাষ্ট্রীয় রাইফেলস
* ১ অরুণাচল স্কাউটস
* ২ অরুণাচল স্কাউটস

## তথ্যসূত্র

বিষয়শ্রেণী:ভারতীয় সেনাবাহিনীর রেজিমেন্ট
জননী জন্মভূমিশ্চ স্বর্গাদপি গরীয়সী

**জননী জন্মভূমিশ্চ স্বর্গাদপি গরীয়সী** হলো সংস্কৃত ভাষায় একটি শ্লোকের অংশবিশেষ এবং নেপালের জাতীয় নীতিবাক্য।

## অনুবাদ
"*মা (জননী) ও জন্মভূমি স্বর্গের চেয়েও শ্রেয়।*"

## উৎস
চরণটি হিন্দু মহাকাব্য রামায়ণের কোনো পুনঃবৃত্তি থেকে আগত হতে পারে। তবে সমালোচক সংস্করণে এটি উপস্থিত নয়।

তার ওপর শ্লোকটির দুইটি রূপ পাওয়া যায়। প্রথম রূপে (৬:১২৪:১৭, মাদ্রাজের হিন্দু প্রচার প্রেস থেকে ১৯৩০ খ্রিষ্টাব্দে টি আর কৃষ্ণচারী এবং সম্পাদক টি আর বেঙ্কোবা চারী কর্তৃক প্রকাশিত সংস্করণে প্রাপ্ত) ভরদ্বাজ মুনি রামের উদ্দেশ্যে বলেন:

मित्राणि धन धान्यानि प्रजानां सम्मतानिव |
जननी जन्म भूमिश्च स्वर्गादपि गरीयसी ||
অনুবাদ: "মিত্র, ধন এবং ধান্যকে পৃথিবীতে সম্মানিত করা হয়। (কিন্তু) জননী ও জন্মভূমি স্বর্গের চেয়েও শ্রেয়।"

অন্য রূপ অনুযায়ী রাম লক্ষ্মণকে বলে:
अपि स्वर्णमयी लङ्का न मे लक्ष्मण रोचते |
जननी जन्मभूमिश्च स्वर्गादपि गरीयसी ||
অনুবাদ: "হে লক্ষ্মণ, এমনকি এই স্বর্ণময় লঙ্কাও আমাকে আকৃষ্ট করে না। জননী ও জন্মভূমি স্বর্গের চেয়েও শ্রেয়।"

## আরও দেখুন

* রামায়ণ
* নেপালের জাতীয় প্রতীক
* রাষ্ট্রীয় নীতিবাক্য সমূহের তালিকা

## তথ্যসূত্র

## বহিঃসংযোগ
http://www.lawcommission.gov.np/np/archives/846 

বিষয়শ্রেণী:নেপাল সরকার
বিষয়শ্রেণী:জাতীয় নীতিবাক্য
বিষয়শ্রেণী:নেপালের জাতীয় প্রতীক
বিষয়শ্রেণী:সংস্কৃত নীতিবাক্য
সিনহা রেজিমেন্ট

**শ্রীলঙ্কা সিনহা রেজিমেন্ট** হচ্ছে শ্রীলঙ্কা সেনাবাহিনীর একটি পদাতিক রেজিমেন্ট। শ্রীলঙ্কা লাইট ইনফ্যান্ট্রির পরে এই রেজিমেন্ট সেনাবাহিনীর দ্বিতীয় পুরোনো রেজিমেন্ট।

১৯৫৬ সালের অক্টোবর মাসের ১ তারিখে শ্রীলঙ্কা লাইট ইনফ্যান্ট্রি রেজিমেন্টের কর্মকর্তা এবং সৈনিকদেরকে নিয়ে এই সিনহা রেজিমেন্টের প্রথম ব্যাটেলিয়ন তৈরি করা হয়। দ্বিতীয় বিশ্বযুদ্ধের সময়ে কমিশনপ্রাপ্ত লেঃ কর্নেল আর. ডি. জয়তিলক ছিলেন প্রথম ব্যাটেলিয়নের প্রথম অধিনায়ক।
## ব্যাটেলিয়নসমূহ
*১ম ব্যাটেলিয়ন
*৪র্থ ব্যাটেলিয়ন
*৬ষ্ঠ ব্যাটেলিয়ন
*৭ম ব্যাটেলিয়ন
*৮ম ব্যাটেলিয়ন
*৯ম ব্যাটেলিয়ন
*১২তম ব্যাটেলিয়ন
*১৪তম ব্যাটেলিয়ন
*১৬তম ব্যাটেলিয়ন
*২০তম ব্যাটেলিয়ন
*২১তম ব্যাটেলিয়ন
*২৩তম ব্যাটেলিয়ন
*২৪তম ব্যাটেলিয়ন
*২৫তম ব্যাটেলিয়ন
*২৬তম ব্যাটেলিয়ন
## তথ্যসূত্র

বিষয়শ্রেণী:শ্রীলঙ্কা সেনাবাহিনীর রেজিমেন্ট
বিষয়শ্রেণী:শ্রীলঙ্কা সেনাবাহিনীর পদাতিক রেজিমেন্ট
এনবিসি স্পোর্টস গ্রুপ

**এনবিসি স্পোর্টস গ্রুপ** এনবিসি ইউনিভার্সালের একটি শাখা। এনবিসি স্পোর্টসের যাবতীয় গণমাধ্যম সংক্রান্ত বিষয়গুলো এটি পরিচালনা করে থাকে। এনবিসির টেলিভিশন নেটওয়ার্কগুলো ছাড়াও এনবিসি স্পোর্টস রেডিও ও কেবল নেটওয়ার্কসমূহের ব্যবস্থাপনার ভারও এর উপর ন্যস্ত।

## ইতিহাস

কমকাস্ট স্পোর্টস গ্রুপে এনবিসি স্পোর্টস গ্রুপের আদি ইতিহাস নিহিত। কমকাস্ট স্পোর্টস গ্রুপ গলফ চ্যানেল ও ভার্সাস কেবল নেটওয়ার্কের যাবতীয় কার্যক্রম পরিচালনা করত। পাশাপাশি আঞ্চলিক ক্রীড়া সম্প্রচার নেটওয়ার্ক কমকাস্ট স্পোর্টসনেটের মালিকানাও এর আওতাধীন ছিল। ২০১১ সালের ফেব্রুয়ারিতে কমকাস্ট এনবিসি ইউনিভার্সালের অধিকাংশ শেয়ার ক্রয় করে নেয়। এনবিসি স্পোর্টস গ্রুপ নাম দিয়ে তিনটি নেটওয়ার্ককে একাধারে অধিগ্রহণ করার সিদ্ধান্ত গ্রহণ করা হয়। ডিক এবেরসল এর চেয়ারম্যান পদে নিযুক্ত হন।  টার্নার এন্টারটেইনমেন্ট গ্রুপের প্রাক্তন চেয়ারম্যান মার্ক লাজারাস এনবিসি স্পোর্টস কেবল গ্রুপের প্রেসিডেন্ট নির্বাচিত হন। কমকাস্ট স্পোর্টস গ্রুপের প্রেসিডেন্ট জন লিটনার কমকাস্ট স্পোর্টস নেট ও ভার্সাসের সভাপতি পদে অধিষ্ঠিত হন। অপরদিকে এনবিসি স্পোর্টসের নির্বাহী প্রধান মাইক ম্যাককার্লে গলফ চ্যানেলের দায়িত্ব গ্রহণ করেন। জন মিলার এনবিসি স্পোর্টস ও ভার্সাসের সহসভাপতি পদে নিযুক্ত হন। 

২০১১ সালের মে মাসে লাজারাস চেয়ারম্যান পদে এবেরসলের স্থলাভিষিক্ত হন।  ২০০৮ সালের জুনে এনবিসি স্পোর্টস গ্রুপ এমটিভি মিউজিক নেটওয়ার্কের কাছে ক্রীড়াসংক্রান্ত যে শেয়ারগুলো বিক্রি করে, ২০১১ সালের জুনে সেগুলো পুনরায় কিনে নেয়। ২০১২ সালের ১ জানুয়ারি ভার্সাসের নাম পাল্টে রাখা হয় এনবিসি স্পোর্টস নেটওয়ার্ক।

২০১২ সালের ৯ ডিসেম্বর এনবিসি স্পোর্টস গ্রুপ ও ইয়াহুর মধ্যে চুক্তি স্বাক্ষরিত হয়।  এর ফলে ইয়াহু স্পোর্টসের বিজ্ঞাপনী দক্ষতা, গুরুত্বপূর্ণ ঘটনাপ্রবাহের সম্প্রচার ও জনপ্রিয় ক্রীড়াপণ্য এবং এনবিসি স্পোর্টসের বর্ধিষ্ণু ডিজিটাল সম্পদের অনন্য সম্মিলন সৃষ্টি হয়।

২০১৩ সালের ১৮ মার্চ এনবিসি স্পোর্টস ও এনবিএসএনের যাবতীয় কার্যক্রম কানেটিকাট অঙ্গরাজ্যের স্ট্যামফোর্ড শহরের একটি স্থাপনায় সূচিত হয়। কানেটিকাট অঙ্গরাজ্য করছাড় দিতে শুরু করলে এর সুযোগ নেওয়ার জন্যই এনবিসি স্পোর্টস সেখানে স্থানান্তরিত হয়। এনবিসি দিবাকালে সম্প্রচারিত কথোপকথন অনুষ্ঠানের প্রেক্ষাপটে ইতোপূর্বেও এ করছাড় সুবিধা গ্রহণ করে।

হিস্পানিক ভাষায় ক্রীড়া কার্যক্রম সম্প্রচারেরর জন্য তেলিমুন্দো দিপোর্তেজ প্রতিষ্ঠা করা হয়। ২০১৫ সালের মে মাসে এনবিসি ইউনিভার্সাল হিস্পানিক গ্রুপের চেয়ারম্যান জো উভা এবং মার্ক লাজারাস এটি চালু করার ঘোষণা প্রদান করেন। তেলিমুন্দো দিপোর্তেজকেও স্ট্যামফোর্ডে স্থানান্তরিত করার ব্যাপারে চিন্তা করা হচ্ছিল। 

## তথ্যসূত্র

## বহিঃসংযোগ

* 
* allisports.com 
* playmaker.media 
* sportsengine.com

বিষয়শ্রেণী:এনবিসি স্পোর্টস
বিষয়শ্রেণী:২০১১-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:২০১১-এ প্রতিষ্ঠিত গণমাধ্যম কোম্পানি
বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড

**বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড** সংক্ষেপে **বাপেক্স** হলো বাংলাদেশের রাষ্ট্রায়ত্ত্ব একটি প্রতিষ্ঠান, যা পেট্রোলিয়াম অনুসন্ধান ও উৎপাদনে নিয়োজিত। ১৯৮৯ সালে বাপেক্স প্রতিষ্ঠিত হওয়ার পর সংস্থাটি এ পর্যন্ত ১২টি অনুসন্ধান কূপ খনন করে ৮টি গ্যাসক্ষেত্র আবিষ্কার করেছে।

## ইতিহাস
১৯৮৯ খ্রিষ্টাব্দে বাংলাদেশ সরকার পেট্রোবাংলার অনুসন্ধান দপ্তরকে ভেঙে "বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানী লিমিটেড" (বাপেক্স) প্রতিষ্ঠা করে। ২০১৭ খ্রিষ্টাব্দের অক্টোবর মাসে বাপেক্স ভোলায় শাহবাজপুর গ্যাসক্ষেত্র আবিষ্কার করে। ২০১২ খ্রিষ্টাব্দের মার্চ মাসে এই প্রতিষ্ঠান কুমিল্লা জেলায় শ্রীকাইল গ্যাসক্ষেত্রে নতুন কূপে গ্যাসের সন্ধান পায়। জুন ২০২১ সালে সিলেটের জকিগঞ্জের আনন্দপুর গ্রামে গ্যাস কূপের সন্ধান পায়। এটি চালু হলে এটা হবে বাংলাদেশের ২৮তম গ্যাসক্ষেত্র।

## মজুদ ও উত্তোলন
দেশে এপর্যন্ত ২৮টি গ্যাসক্ষেত্র আবিষ্কৃত হয়েছে। এসব গ্যাসক্ষেত্রে প্রমাণিত মজুদের পরিমাণ ২১.৪০ টিসিএফ, আরও ৬ টিসিএফ রয়েছে সম্ভাব্য মজুদ। এরমধ্যে প্রায় সাড়ে ১৮ টিসিএফ উত্তোলন করা হয়েছে। প্রমাণিত মজুদ অবশিষ্ট রয়েছে ৩ টিসিএফ, সম্ভাব্য মজুদ রয়েছে আরও ৭ টিএসএফ। ১১৩টি কূপ দিয়ে প্রতি বছরে উত্তোলিত হচ্ছে প্রায় ১ টিসিএফ‘র মতো। এরমধ্যে দেশীয় কোম্পানির ৭০টি কূপের (দৈনিক) ১ হাজার ১৪৫ এমএমসিএফডি, আইওসির ৪৫টি কূপের উৎপাদন সক্ষমতা রয়েছে ১ হাজার ৬১৫ এমএমসিএফ (মিলিয়ন ঘনফুট)। দৈনিক উত্তোলন কমবেশি ২ হাজার ৫০০ মিলিয়ন ঘনফুট।

## আরও দেখুন
* বাংলাদেশের প্রাকৃতিক গ্যাসক্ষেত্রের তালিকা।

## তথ্যসূত্র

বিষয়শ্রেণী:১৯৮৯-এ বাংলাদেশে প্রতিষ্ঠিত
বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮৯-এ প্রতিষ্ঠিত বাংলাদেশী কোম্পানি
ব্যাকবোর্ড (বাস্কেটবল)

একটি **ব্যাকবোর্ড** একটি বাস্কেটবল সরঞ্জাম। এটি একটি উত্থাপিত উল্লম্ব বোর্ড যা একটি হুপ থেকে স্থগিত জাল সমন্বিত একটি সংযুক্ত **ঝুড়ি** সহ। এটি ফ্ল্যাট, অনমনীয় টুকরো টুকরো দিয়ে তৈরি করা হয়, প্রায়শই প্লেক্সিগ্লাস বা টেম্পারড গ্লাস দ্বারা যা দুর্ঘটনাক্রমে ভেঙ্গে যাওয়ার পরে সুরক্ষা কাচের বৈশিষ্ট্যও ধারণ করে। এটি সাধারণত এনবিএ, এনসিএএ এবং আন্তর্জাতিক বাস্কেটবলে আয়তক্ষেত্রাকার হিসাবে ব্যবহৃত হয়। বিনোদনমূলক পরিবেশে, ব্যাকবোর্ডটি ডিম্বাকৃতি বা পাখা-শেপ হতে পারে, বিশেষত অ-পেশাদার গেমগুলিতে।

হুপের শীর্ষটি মাটি থেকে ১০ ফুট (৩০৫ সেমি) উপরে অবস্থিত। প্রবিধানের ব্যাকবোর্ডগুলি লম্বায় ৬ ফুট (১৮৩ সেমি) প্রশস্ত ৩.৫ ফুট (১০৭ সেমি) লম্বা। সমস্ত বাস্কেটবল রিম (হুপ) ব্যাসের আকার ১৮ ইঞ্চি (৪৬ সেমি)। ব্যাকবোর্ডের অভ্যন্তরীণ আয়তক্ষেত্রটি ২৪ ইঞ্চি (৬১ সেমি) ও প্রশস্ততায় ১৮ ইঞ্চি (৪৬ সেন্টিমিটার) দৈর্ঘ্য এবং একজন শ্যুটারকে কোনও লেআপ বা দূরত্বের শটের জন্য উপযুক্ত লক্ষ্য এবং ব্যাংকিং নির্ধারণে সহায়তা করে।

n যুক্ত চিহ্নগুলি ছাড়াও, লীগ এবং পরিচালনা পর্ষদগুলি প্রায়শই গ্লাসের উপরে লিগ বা সংস্থার লোগো এবং একটিজাতীয় পতাকা সহ ব্যাকবোর্ডের প্রান্তে অন্যান্য সিদ্ধান্তগুলি রাখে। ব্যাকবোর্ডের উপরে, একটি লিগ বা দলের ওয়েব ঠিকানা বা স্পন্সর লোগোটি উচ্চ টেলিভিশন ক্যামেরা কোণটির সুবিধা নিতে সংযুক্ত থাকে যাস্ল্যাম ডঙ্কগুলি এবং রিমের উপরে থাকা অন্যান্য শটগুলির তাতক্ষণিক রিপ্লে দেখাতে লাগানো থাকে।

পেশাদার এবং সর্বাধিক উচ্চতর কলেজের সজ্জায়, ব্যাকবোর্ডটি একটি বহনযোগ্য স্তরের অংশ, যা বেশিরভাগ উচ্চ বিদ্যালয় এবং উদাহরণস্বরূপ স্ট্যানফোর্ড বিশ্ববিদ্যালয়ের ম্যাপলসের প্যাভিলিয়নের মতো যদি একাধিক অন্যান্য খেলাধুলা এবং ইভেন্টগুলি হোস্ট করার অনুমতি দেওয়ার জন্য স্থান থেকে সরিয়ে নেওয়া যায় এবং সংরক্ষণ করা যায়, ব্যাকবোর্ডগুলি সাসপেনড সিস্টেমের অংশ হিসাবে লক্ষ্যটিকে সাহায্য করার জন্য মাউন্ট করা হয় এবং আরও সাধারণ প্রাচীর-মাউন্ট করা সিস্টেমের সাথে ব্যবহারের সময় সিলিং সমর্থন সিস্টেমে তাদের উপায় থেকে বেরিয়ে যেতে দেয়। অনুশীলন বা জিম ক্লাস-ব্যবহারিত সাইডলাইন ব্যাকবোর্ডগুলি সাধারণত দেয়াল-মাউন্টযুক্ত বিভিন্ন ধরনের এবং সাধারণত বেশিরভাগ আউটডোর মিউনিসিপাল পার্ক বোর্ডের পাশাপাশি অস্বচ্ছ ফাইবারগ্লাস বা ঘন ধাতব বোর্ড থাকে।

প্রথম কাচের ব্যাকবোর্ড ইন্ডিয়ানা বিশ্ববিদ্যালয়ের পুরুষদের জিমন্যাসিয়ামে ইন্ডিয়ানা হুসিয়ার্স পুরুষদের বাস্কেটবল দলব্যবহার করেছিল। ১৯১৭ সালে তাদের নতুন সুবিধায় প্রথম কয়েকটি গেমসের পরে দর্শকদের অভিযোগ ছিল যে অস্বচ্ছ কাঠের ব্যাকবোর্ডের কারণে তারা খেলাটি দেখতে পাচ্ছেন না। ফলস্বরূপ ব্লুমিংটনের নুরে মিরর প্লেট কোম্পানি নতুন ব্যাকবোর্ড তৈরিতে নিযুক্ত হয়েছিল যাতে এতে ১-১-২ ইঞ্চি পুরু (৩.৮ সেন্টিমিটার) প্লেট গ্লাস রয়েছে যাতে ভক্তরা কোনও বাধা ছাড়াই খেলাগুলি দেখতে পারে। দেশটিতে কাঁচের ব্যাকবোর্ড ব্যবহার করা এটি প্রথম সুবিধা ছিল।

পেশাদার গ্লাসের ব্যাকবোর্ডগুলি ৬২৫ পাউন্ড (২৮৩ কেজি) বল বা আরও বেশিতে ভেঙে যায়। আধুনিক পেশাদার এবং উচ্চ-স্তরের কলেজের প্লে ব্যাকবোর্ডগুলিতে গ্লাস এবং ব্যাকবোর্ড পুরোপুরি ভাঙা এড়াতে কোনও ওজন শোষণ করা হয় না।

## তথ্যসূত্র

বিষয়শ্রেণী:বাস্কেটবল সরঞ্জাম
বিষয়শ্রেণী:বাস্কেটবল
ওয়াং-চিউ তান

**ওয়াং-চিউ তান** একজন সিঙ্গাপুরের কম্পিউটার বিজ্ঞানী, যিনি তথ্য ব্যবস্থাপনা এবং প্রাকৃতিক ভাষা প্রক্রিয়াকরণ বিশেষজ্ঞ। তথ্য ব্যবস্থাপনায় তাঁর কাজের মধ্যে তথ্য উৎস এবং তথ্য একীকরণ অন্তর্ভুক্ত। তিনি বর্তমানে ক্যালিফোর্নিয়ার মাউন্টেন ভিউতে মেগাগন গবেষণাগারের গবেষণা পরিচালক।

মেগাগন গবেষণাগার-এ টান টোকিও বিশ্ববিদ্যালয়ের এক গবেষণায় শীর্ষ গবেষক ছিলেন, তান এই সিদ্ধান্তে পৌঁছেছিলেন যে মানুষকে খুশি করতে পোষা প্রাণীর চেয়ে সংস্থাই বেশি কার্যকর। 

## শিক্ষা এবং কর্মজীবন
তান সিঙ্গাপুর ন্যাশনাল ইউনিভার্সিটিতে কম্পিউটার সায়েন্সে (প্রথম শ্রেণির) স্নাতক ডিগ্রি এবং পেনসিলভেনিয়া বিশ্ববিদ্যালয় থেকে পিএইচডি ডিগ্রি অর্জন করেন। তাঁর ২০০২ সালের গবেষণামূলক প্রবন্ধ, *ডেটা এননোটেশন, প্রভিনেন্স এন্ড আর্কাইভিং* যৌথভাবে পিটার বুনেন এবং সঞ্জীব খান্নার তত্ত্বাবধান করেছিলেন। 

## তথ্যসূত্র

## বহিঃসংযোগ
* 
* হোম পৃষ্ঠা

বিষয়শ্রেণী:জীবিত ব্যক্তি
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:সিঙ্গাপুরি কম্পিউটার বিজ্ঞানী
বিষয়শ্রেণী:পেনসিলভেনিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা ক্রুজের শিক্ষক
বিটি স্পোর্ট

**বিটি স্পোর্ট** প্রকৃতপক্ষে অনেকগুলো পরিশোধ-বাবদ-প্রদর্শন চ্যানেলকে বুঝায়, যার পরিবেশক হলো বিটি কনজ্যুমার। বিটি গ্রুপ ২০১৩ সালের ১ আগস্ট যুক্তরাজ্য ও আায়ারল্যান্ডে এটির সম্প্রচার শুরু করে। লন্ডনের কুইন এলিজাবেথ অলিম্পিক উদ্যানের প্রাক্তন আন্তর্জাতিক সম্প্রচার কেন্দ্রে এটি অবস্থিত।  যুক্তরাজ্যের বিটি টিভি,স্কাই ও ভার্জিন মিডিয়া টেলিভিশন প্ল্যাটফর্মে এটি দেখা যায়। এছাড়াও আয়ারল্যান্ডের স্কাই এইর টিভি ও ভোডাফোন টিভিতেও এটি সম্প্রচারিত হয়।

বিটি স্পোর্ট যুক্তরাজ্য ও আয়ারল্যান্ডে প্রতি মৌসুমে ৫২টি প্রিমিয়ার লিগ ম্যাচ সরাসরি সম্প্রচারের অধিকার লাভ করে। এছাড়াও বিটি টিভি অস্ট্রেলিয়ার ঘরোয়া ক্রিকেট ম্যাচ,  উয়েফা চ্যাম্পিয়নস লিগ, উয়েফা ইউরোপা লিগ, ইউএফসি, ন্যাশনাল লিগ, লিগ ওয়ান, বুন্দেসলিগা, এফএ কমিউনিটি শিল্ড, এফএ ট্রফি, ইউরোপীয় রাগবি চ্যালেঞ্জ কাপ, প্রিমিয়ারশিপ রাগবি কাপ, মটোজিপি, এফআইএচ হকি ওয়ার্ল্ড কাপ ও ডব্লিউডব্লিউই-এর সম্প্রচারস্বত্ব লাভ করেছে। বিবিসি ও বিটি স্পোর্ট যৌথভাবে ২০২০-২১ পর্যন্ত এফএ কাপ সম্প্রচার করতে পারবে। ২০১৫ সালে এসডি ও ২০১৭ সালে এইচডি সংস্করণে সম্প্রচার শুরু হয়। এসডি সংস্করণ ২০১৭ সালের ৯ মার্চ ও এইচডি সংস্করণের সম্প্রচার ২০১৮ সালে বন্ধ হয়ে যায়।

## ইতিহাস

২০১২ সালের ১২ জুন বিটি প্রথম ক্রীড়া সম্প্রচার শুরু করে। ঐসময় চ্যানেলটি ২০১৩-১৪ মৌসুম হতে শুরু করে তিনটি মৌসুমে সরাসরি ৩৮টি প্রিমিয়ার লিগ ম্যাচ সম্প্রচারের অনুমতি লাভ করে। আগের মৌসুমের সম্প্রচারকারী স্কাই স্পোর্টস ও ইএসপিএন-কে পরাভূত করে এটি এই অধিকার আদায় করে নিতে সমর্থ হয়। বিটি তখন নতুন একটি টিভি চ্যানেল চালু করার ঘোষণা প্রদান করে।  এর পরে ধারণা করা হতে থাকে, যুক্তরাজ্যে ইএসপিএন তার কার্যক্রম অব্যাহত রাখার বিষয়টি পুনর্বিবেচনা করবে।  পরবর্তী মাসগুলোতে বিটি ব্রাজিলীয়, আমেরিকান, ফ্রেঞ্চ ও ইতালীয় ফুটবল, প্রিমিয়ারশিপ রাগবি ও তৎসংশ্লিষ্ট সেভেনএস সিরিজের সম্প্রচারস্বত্বও বিটি স্পোর্ট লাভ করতে সক্ষম হয়। ২০১৩ সালের ২৫ ফেব্রুয়ারি ইএসপিএনের যুক্তরাজ্য ও আয়ারল্যান্ডের ব্যবসা বিটি স্পোর্ট অধিগ্রহণ করে নেয়। ৩১ জুলাই পর্যন্ত ইএসপিএনের অন্তত একটি চ্যানেল বিটি স্পোর্ট সম্প্রচার করে।  বিটি দশ মিলিয়ন ডলারেরও অধিক মূল্য পরিশোধ করে এ স্বত্ব কিনে নেয়। 

২০১৩ সালের ২ মে বিটি স্পোর্ট ওয়ান এবং বিটি স্পোর্ট টু এর সম্প্রচার শুরু হয়। এরপর স্কাই সেইলিং ১ ও ২ চ্যানেলকে প্রতিস্থাপিত করে।  স্কাই স্পোর্টস ওয়ান এবং স্কাই স্পোর্টস টু-এর টেরেস্ট্রিয়াল ফিড বা আঞ্চলিক সম্প্রচার বন্ধ করে বিটি স্পোর্ট ওয়ান এবং টু এর সম্প্রচার শুরু হয়। 

## তথ্যসূত্র

## বহিঃসংযোগ

* 

বিষয়শ্রেণী:বিটি স্পোর্ট
বিষয়শ্রেণী:যুক্তরাজ্যের ক্রীড়া টেলিভিশন চ্যানেল
বিষয়শ্রেণী:যুক্তরাজ্যের ক্রীড়া টেলিভিশন
বিষয়শ্রেণী:যৌথ উদ্যোগ
বিষয়শ্রেণী:২০১৩-এ প্রতিষ্ঠিত টেলিভিশন চ্যানেল ও স্টেশন
লেক পাওয়েল ক্রনিকল

***লেক পাওয়েল ক্রনিকল***  মার্কিন যুক্তরাষ্ট্রের অ্যারিজোনার পেজের একটি সাপ্তাহিক সংবাদপত্র।  এটি ২০০৫ সাল থেকে নিউজ মিডিয়া কর্পোরেশনের মালিকানাধীন। 

## তথ্যসূত্র

## বহিঃসংযোগ

* সরকারী ওয়েবসাইট

বিষয়শ্রেণী:অ্যারিজোনার সংবাদপত্র
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
নোগলস ইন্টারন্যাশনাল

***নোগলস ইন্টারন্যাশনাল***  একটি পত্রিকা, মার্কিন যুক্তরাষ্ট্রের অ্যারিজোনার নোগালস ভিত্তিক ১৯২৫ সালে প্রতিষ্ঠিত। এটি মঙ্গলবার এবং শুক্রবার প্রকাশিত হয় এবং উইক কমিউনিকেশনসের একটি বিভাগ। নোগলস মার্কিন যুক্তরাষ্ট্র - মেক্সিকো সীমান্তেঅবস্থিত। এটি টাকসন, অ্যারিজোনা থেকে ৬০ মাইল দক্ষিণে এবং ফিনিক্স, অ্যারিজোনা থেকে ১৫০ মাইল দক্ষিণে। *ইন্টারন্যাশনাল*  আরো *দ্য সাপ্তাহিক বুলেটিন* প্রকাশ করে সোনাইটায়।

## তথ্যসূত্র

## বহিঃসংযোগ
* নোগলস ইন্টারন্যাশনাল
* সাপ্তাহিক বুলেটিন
* উইক কমিউনিকেশনস

বিষয়শ্রেণী:যমজ শহর
বিষয়শ্রেণী:অ্যারিজোনার সংবাদপত্র
দ্য নর্থওয়েস্ট এক্সপ্লোরার

***দ্য নর্থওয়েস্ট এক্সপ্লোরার*** মার্কিন যুক্তরাষ্ট্রের অ্যারিজোনার টুকসনের একটি সাপ্তাহিক সংবাদপত্র। 

এটি ওরো ভ্যালি এবং মারানা শহর এবং ক্যাটালিনা ফথিলস, ক্যাসাস অ্যাডবিস, ক্যাটালিনা, স্যাডলব্রুক, টরটোলিটা, ওরাকল সম্প্রদায় এবং পার্শবর্তী তুশকান শহর এবং পিমা কাউন্টির সংবাদ কভার করে।

এটি অ্যারিজোনার ৯ম বৃহত্তম সংবাদপত্র, যার সঞ্চালন ৪৭,৪৭৫।  ২০০৭ সালে, এটি থার্টিন স্ট্রিট মিডিয়ার কাছে বিক্রি করা হয়েছিল।  এটি ২০১০ সালে *[[পূর্ব উপত্যকা ট্রিবিউন|ইস্ট ভ্যালি ট্রিবিউনের]]* মালিক ১০/১৩ কমিউনিকেশনস -এর একটি অংশে পরিণত হয় 

## তথ্যসূত্র

## বহিঃসংযোগ

* দাপ্তরিক ওয়েব সাইট
* ''এক্সপ্লোরার'' -এর ইউটিউব চ্যানেল

বিষয়শ্রেণী:অ্যারিজোনার সংবাদপত্র
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
বিষয়শ্রেণী:১৯৯৩-এ প্রতিষ্ঠিত প্রকাশনা
বিষয়শ্রেণী:১৯৯৩-এ অ্যারিজোনায় প্রতিষ্ঠিত
বিষয়শ্রেণী:১৯৯৩-এ প্রতিষ্ঠিত সংবাদপত্র
কুনার হেমব্রম

**কুনার হেমব্রম** হলেন একজন ভারতীয় সংসদ সদস্য। ভারতীয় জনতা পার্টির প্রার্থী হিসাবে ২০১৯ সালের ভারতীয় সাধারণ নির্বাচনে তিনি পশ্চিমবঙ্গের ঝাড়গ্রাম থেকে লোকসভায় (ভারতের সংসদের নিম্নকক্ষ) নির্বাচিত হয়েছিলেন।

## তথ্যসূত্র

## বহিঃসংযোগ
*Official biographical sketch in Parliament of India website

বিষয়শ্রেণী:সপ্তদশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
বিষয়শ্রেণী:ঝাড়গ্রাম জেলার ব্যক্তি
বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
বাসর লতা

ইংরেজিতে মায়সুর ক্লক ভাইন বা শুধু ক্লক ভাইন নামেও পরিচিত বাসর লতা। এটি দক্ষিণ ভারতের স্থানীয় গাছ

## চিত্রশালা

Thunbergia mysorensis Mysore trumpetvine leaves closeUp left.jpg|পাতার নিকট দৃশ্য 
Gavi flower.jpg|বাসর লতা ফুল
Flore des serres et des jardins de l'Europe (8594720315).jpg|*H. mysorensis* ([বাসর লতা ফুল
Thunbergia mysorensis, Jardín Botánico de Múnich, Alemania, 2013-05-04, DD 01.jpg|ফুলের নিকট দৃশ্য 
</gallery>
==বর্ণনা==
বাসর লতার লতানো অংশ দেখতে অনেকটা [মাধবীলতা|মাধবী লতার মতো। শক্ত লতানো গাছ বাসর লতা সাধারণত ১০ মিটার পযর্ন্ত লম্বা হতে পারে। এ গাছের ফুল পুরোপুরিভাবে খোলে না। পাতার বিন্যাস বিপ্রতীপ, লম্বাটে, গভীর শিরাযুক্ত। পাতার দৈঘ্য ১০ থেকে ১৫ সেন্টিমিটার। বাসর লতার ঝুলন্ত মঞ্জরিতে তামাটে-লাল ফুল থাকে প্রায় সারা বছর।

## বংশ বিস্তার
বীজের মাধ্যমে এর বংশ বিস্তার ঘটানো হয়। তবে সহজ হলো কাটিং পদ্ধতি অবলম্বন করা। কাটিং এর উপযুক্ত সময় বসন্তকাল। দুই সন্ধি ও দুই পাতাবিশিষ্ট লতা সংগ্রহ করে টবে সাধারণ দো-আঁশ মাটিতে লাগালেই হবে।

## ব্যবহার
এ গাছ জ্বর, কৃমিরোগ, হার্ট ও ডায়াবেটিস রোগের চিকিৎসা ও বিষনাশক হিসাবে ব্যবহার করা যায়। রোগপ্রতিষেধক গুণসম্পন্ন এই লতার ব্যাক্টেরিয়া ও ফাঙ্গাস বিনাশ করার ক্ষমতা সম্পর্কে জানা গেছে।

## প্রাপ্তিস্থান
আমাদের দেশে বাসর লতার পরিচিতি কম। তবু কোথাও কোথাও এদের দেখা মিলে। জাহাঙ্গীরনগর বিশ্ববিদ্যালয়ের বোটানিক্যাল গার্এডেনে এদের দেখা পাওয়া যাবে।ঢাকা বিশ্ববিদ্যালয়ের আশেপাশে দেখা যায়।

বাসর লতা আছে বাংলাদেশ কৃষি বিশ্ববিদ্যালয়ের বোটানিক্যাল গাডের্নেও। হলিক্রস স্কুল, বরিশাল অক্সফোর্ড মিশন হাউস ও ঢাকা সেন্ট যোশেফ হাই স্কুলে বাসর লতার আরও কয়েকটি গাছ আছে। এ ছাড়া বাসর লতা খুব একটা সহজলভ্য নয়। বাসর লতা দক্ষিণ ভারতের নীলগিরি পাহাড়ের কন্যাকুমারী অঞ্চলে অন্তত ৯০০ মিটার উচ্চতায় প্রাকৃতিকভাবেই জন্মে

## তথ্যসূত্র

## বহিঃসংযোগ

বিষয়শ্রেণী:ভারতের ফুল
বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ
সোনোরান নিউজ

***সোনোরান নিউজ***  মার্কিন যুক্তরাষ্ট্রের অ্যারিজোনার কেভ ক্রিকের একটি বিনামূল্যের সাপ্তাহিক সংবাদপত্র।  ৩৭,০০০ এরও বেশি সঞ্চলন সহ, এটি মেরিকোপা কাউন্টিতে সর্বাধিক পঠিত সাপ্তাহিক।  এটি কেভ ক্রিক, কেয়ারফ্রি, স্কটসডেল এবং ফিনিক্সে বিক্রি হয়।  এটি একটি ডানপন্থী সংবাদপত্র হিসাবে বিবেচিত, এবং "আরিজোনার রক্ষণশীল কন্ঠস্বর" হিসাবে নিজেকে দাবী করে। 

২০১০ সালে, "বিজ্ঞাপনের মন্দা" কারণে কাগজটি প্রতি সপ্তাহেও প্রকাশিত হতে পারছিল না। 

## তথ্যসূত্র

## বহিঃসংযোগ

* 

বিষয়শ্রেণী:অ্যারিজোনার সংবাদপত্র
বিষয়শ্রেণী:মার্কিন যুক্তরাষ্ট্রের রক্ষণশীল মাধ্যম
আলবেনিয়া জাতীয় ফুটবল দল

**আলবেনিয়া জাতীয় ফুটবল দল** () হচ্ছে আন্তর্জাতিক ফুটবলে আলবেনিয়ার প্রতিনিধিত্বকারী পুরুষদের জাতীয় দল, যার সকল কার্যক্রম আলবেনিয়ার ফুটবলের সর্বোচ্চ নিয়ন্ত্রক সংস্থা আলবেনীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৩২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৪৬ সালের ৭ই অক্টোবর তারিখে, আলবেনিয়া প্রথমবারের মতো আন্তর্জাতিক খেলায় অংশগ্রহণ করেছে; আলবেনিয়ার তিরানায় অনুষ্ঠিত উক্ত ম্যাচে আলবেনিয়া যুগোস্লাভিয়ার কাছে ৩–২ গোলের ব্যবধানে পরাজিত হয়েছিল।

২২,৫০০ ধারণক্ষমতাবিশিষ্ট কোম্বাতারে এরিনাে *কুক এ জিনিতে* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আলবেনিয়ার রাজধানী তিরানায় অবস্থিত। বর্তমানে এই দলের ম্যানেজারের দায়িত্ব পালন করছেন এদোয়ার্দো রেজা এবং অধিনায়কের দায়িত্ব পালন করছেন নাপোলির রক্ষণভাগের খেলোয়াড় এলসেইদ হিসায়।

আলবেনিয়া এপর্যন্ত একবারও ফিফা বিশ্বকাপে অংশগ্রহণ করেনি। অন্যদিকে, উয়েফা ইউরোপীয় চ্যাম্পিয়নশিপে আলবেনিয়া এপর্যন্ত কেবলমাত্র ১ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর গ্রুপ পর্বে অংশগ্রহণ করা।

লরিক ৎসানা, আলতিন লালা, ক্লোদিয়ান দোরো, এরিয়ন বোগদানি এবং আর্মান্দো সাদিকুর মতো খেলোয়াড়গণ আলবেনিয়ার জার্সি গায়ে মাঠ কাঁপিয়েছেন।

## র‌্যাঙ্কিং
ফিফা বিশ্ব র‌্যাঙ্কিংয়ে, ২০১৫ সালের আগস্ট মাসে প্রকাশিত র‌্যাঙ্কিংয়ে আলবেনিয়া তাদের ইতিহাসে সর্বোচ্চ অবস্থান (২২তম) অর্জন করে এবং ১৯৯৭ সালের আগস্ট মাসে প্রকাশিত র‌্যাঙ্কিংয়ে তারা ১২৪তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আলবেনিয়ার সর্বোচ্চ অবস্থান হচ্ছে ৩২তম (যা তারা ১৯৪৬ সালে অর্জন করেছিল) এবং সর্বনিম্ন অবস্থান হচ্ছে ১১৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

;ফিফা বিশ্ব র‌্যাঙ্কিং

;বিশ্ব ফুটবল এলো রেটিং

## প্রতিযোগিতামূলক তথ্য
### ফিফা বিশ্বকাপ

## অর্জন
### শিরোপা
* **[[উয়েফা নেশনস লীগ]]**
:* **লীগ চ্যাম্পিয়ন**: ২০২০

### অন্যান্য
* **[[বলকান কাপ]]**
:* **চ্যাম্পিয়ন**: ১৯৪৬
* **[[মাল্টা (রোথমান্স) আন্তর্জাতিক প্রতিযোগিতা|রোথমান্স ফুটবল আন্তর্জাতিক প্রতিযোগিতা]]**
:* **চ্যাম্পিয়ন**: ২০০০

## তথ্যসূত্র

## বহিঃসংযোগ
*   
* ফিফা-এ আলবেনিয়া জাতীয় ফুটবল দল  
* উয়েফা-এ আলবেনিয়া জাতীয় ফুটবল দল 


বিষয়শ্রেণী:ইউরোপের জাতীয় ফুটবল দল
বিষয়শ্রেণী:আলবেনিয়ায় ফুটবল
রাফা

**রাফা** (    ) ইরাকের সীমান্তবর্তী সৌদি আরবের উত্তরাঞ্চলের একটি শহর।এটি

  দ্রাঘিমাংশে অবস্থিত। ২০১০ এর আদম শুমারি অনুযায়ী রাফার জনসংখ্যা হল ৮০,৫৪৪ জন।  আরারের পরে এটি উত্তর সীমান্ত অঞ্চলের দ্বিতীয় বৃহত্তম শহর (এটি আল-হুদুদ অ্যাশ শামালিয়াহ নামেও পরিচিত)। বর্তমানে আবাসন মন্ত্রণালয় স্থানীয় অধিবাসী এবং অন্যদের জন্য 600 টিরও বেশি নতুন ভিলা তৈরি করছে এবং স্থানীয় অবকাঠামোতে উল্লেখযোগ্য উন্নতি সাধন করছে।

## জলবায়ু
কোপেন-গিজার জলবায়ু শ্রেণিবিন্যাস সিস্টেমটি

এর জলবায়ুকে উষ্ণ মরুভূমি হিসাবে শ্রেণিবদ্ধ করে। 

## তথ্যসূত্র

বিষয়শ্রেণী:রাফা
বিষয়শ্রেণী:উইকিউপাত্তে স্থানাঙ্ক
সাপ্তাহিক সংবাদপত্র

**সাপ্তাহিক সংবাদপত্র** হ'ল একটি সাধারণ-সংবাদ বা বর্তমান ঘটনার প্রকাশনা যা সপ্তাহে একবার বা দু'বার বিস্তৃত ব্রডশিট, ম্যাগাজিন এবং ডিজিটাল ফরমেটে প্রকাশিত হয়। একইভাবে, দ্বিপাক্ষিক একটি সংবাদপত্র প্রতি দুই সপ্তাহে একবার প্রকাশিত হয়। সাপ্তাহিক সংবাদপত্রগুলিতে দৈনিক সংবাদপত্রের তুলনায় ছোট প্রচলন থাকে এবং প্রায়শই ছোট অঞ্চল যেমন: এক বা একাধিক ছোট শহর, একটি গ্রামীণ কাউন্টি বা একটি বড় শহরের কয়েকটি আশেপাশের অঞ্চলগুলি কভার করে থাকে। প্রায়শই, সাপ্তাহিকগুলি স্থানীয় সংবাদকে কভার করে এবং সম্প্রদায় সাংবাদিকতায় জড়িত।

## ইতিহাস
প্রথম সাপ্তাহিক সংবাদপত্রগুলির মধ্যে ছিল রিলেশন এবং সাপ্তাহিক সংবাদপত্র অ্যাভিসো, যা ১৭ শতকের শুরুতে প্রকাশিত হয়েছিল। *রিলেশন* ১৬০৫ সালের দিকে স্ত্রাসবুরে যোহান ক্যারোলাস কর্তৃক এবং অ্যাভিসো জানুয়ারী ১৬০৯ সালে ওল্ফেনব্যাটেলে যাত্রা শুরু করেছিল। 

## আরো দেখুন

* বিকল্প সাপ্তাহিক
* কমিউনিটি সাংবাদিকতা
* সাংবাদিকতা
* গণমাধ্যম
* সংবাদপত্র

## তথ্যসূত্র

সং
চন্দ্রনাথ সিংহ

**চন্দ্রনাথ সিনহা** একজন ভারতীয় রাজনীতিবিদ এবং পশ্চিমবঙ্গ সরকারের বর্তমান মৎস্যমন্ত্রী। তিনি  যথাক্রমে পশ্চিমবঙ্গ রাজ্য বিধানসভা নির্বাচন ২০১১ এবং ২০১৬ সালের বোলপুর আসন থেকে নির্বাচিত বিধানসভার সদস্যও।

## তথ্যসূত্র

## বহিঃসংযোগ

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:বীরভূম জেলার ব্যক্তি
মার্বেল (খেলনা)

**মার্বেল**, হল একটি গোলকার ক্রিড়ার বস্তু বা খেলনা বল যা সাধারণত কাঁচ, কাদামাটি, ইস্পাত, প্লাস্টিক বা মূল্যবান পাথর দিয়ে তৈরি হয়। এই গোলাকার বল বা মার্বেল বিভিন্ন আকারের হয়। বেশিরভাগ ক্ষেত্রে, এগুলি প্রায় ১৩ মিমি (১⁄২২ ইঞ্চি) ব্যাসের হয় তবে কখনো কখনো এদের আকার ১ মিমি থেকে কম (১⁄৩০ ইঞ্চি) এবং ৮ সেন্টিমিটার (৩ ইঞ্চি) থেকে বেশি হতে পারে। প্রদর্শনের উদ্দেশ্যে কিছু কাচের মার্বেলগুলি ৩০ সেন্টিমিটারের (১২ ইঞ্চির) বেশি প্রশস্ত হয়।

## ইতিহাস
বিংশ শতকের প্রথম দিকে প্রাচীন সিন্ধু সভ্যতার মহেঞ্জদারোর পুরাতাত্ত্বিক স্থল উৎখনন করে ২৫০০ খ্রীঃ পূঃ সময়কালের কিছু গোলাকার বস্তু পাওয়া গেছে যাদের বিশেষজ্ঞরা 
প্রাচীন মার্বেল হিসাবে চিহ্নিত করেছে। প্রাচীন রোমান সভ্যতার কিছু লিখনে মার্বেলের উল্লেখ আছে। এছারাও প্রাচীন মেসোপটেমিয়া ও মিশরের উৎখনন স্থল থেকে মার্বেল খুজে পাওয়া গেছে। মধ্যযুগীয় সময়কালে উত্তরপূর্ব ইউরোপের উপকূল অঞ্চল থেকে ব্রিটেনে মার্বেল আমদানি হয়।  ১৫০৩ সালে জার্মানির নুয়েম্বার্গ‌ শহরের শাসকদল শহরের বাইরের একটি বিশেষ ছায়াছন্ন অঞ্চলকে মার্বেল খেলার জন্য সুনির্দিষ্ট করে দেয়। মার্বেলের উতপত্তি কোথায় তা সঠিকভাবে এখনও জানা যায়নি। ১৮৪৬ সালে একজন জার্মান কাঁচশিল্পী মার্বেল উতপাদনের জন্য *মার্বেল সিসর* নামক একটি যন্ত্র তৈরি করে। ১৮৭০ সালে সেরামিক মার্বেলের বহুল উৎপাদন শুরু হয়।

খেলাটি মার্কিন যুক্তরাষ্ট্র এবং অন্যান্য দেশগুলিতে বেশ জনপ্রিয়। মার্কিন যুক্তরাষ্ট্রে তৈরি প্রথম ভর খেলনা মার্বেলগুলি (কাদামাটি) ১৮৯০ এর দশকের গোড়ার দিকে ওহাইও, আক্র‌নে তৈরি হয়েছিল। 
এই আক্রনেই জেমস হার্ভা লেইটন নামধারী এক ব্যক্তি আমেরিকায় উৎপাদিত কাঁচের মার্বেল তৈরি করেছিলেন। ১৯০৩ সালে, ওহাইওর আকরনের অধিবাসী মার্টিন ফ্রেডরিক ক্রিস্টেনসেন তার পেটেন্টযুক্ত মেশিনে প্রথম মেশিনের তৈরি গ্লাস মার্বেল তৈরি করেছিলেন। তাঁর সংস্থা, দ্য এম. এফ. ক্রিস্টেনসেন অ্যান্ড সন ১৯১৭ সাল অবধি লক্ষ লক্ষ খেলনা এবং শিল্প কাঁচের মার্বেল তৈরি করেছিল। এরপর কাঁচের মার্বেল উতপাদনের বাজারে মার্কিন সংস্থা আক্রো আগাতের উদয় ঘটে। এই সংস্থাটি ১৯১১ সালে আক্রোনাইটসে দ্বারা শুরু করা হয়েছিল, তবে পরে তা পশ্চিম ভার্জিনিয়ার ক্লার্কসবার্গে স্থানান্তরিত হয়। আধুনিককালের আমেরিকার খেলনা মার্বেল উত্পাদনকারী সংস্থাগুলি হল: ওহাইওর রেনোতে স্থিত জাবো ভিট্রো এবং পশ্চিম ভার্জিনিয়ার পাডেন শহরের মার্বেল কিং। 

## বিশ্ব চ্যাম্পিয়নশিপ
১৯৩৩ সাল থেকে প্রতি বছর ইংল্যান্ডের ওয়েস্ট সাসেক্সের টিনসলে গ্রিনে ব্রিটিশ ও ওয়ার্ল্ড মার্বেল চ্যাম্পিয়নশিপ অনুষ্ঠিত হয়েছে। টিনসলে গ্রিন এবং আশেপাশের অঞ্চলে মার্বেল খেলা বহু শতাব্দী ধরে খেলে চলেছে।

## তথ্যসূত্র

বিষয়শ্রেণী:বল (ক্রীড়া)
বিষয়শ্রেণী:শিশুতোষ খেলা
বিষয়শ্রেণী:ঐতিহ্যগত খেলনা
বিষয়শ্রেণী:কাচশিল্প
বিষয়শ্রেণী:গেমের উপকরণ
ওয়েস্ট ভ্যালি ভিউ

***ওয়েস্ট ভ্যালি ভিউ*** হল ফিনিক্স মেট্রোপলিটন এলাকার একটি পত্রিকা, যা পশ্চিম উপত্যকার শহরগুলি এবং অ্যাভন্ডালে, বুকেই, গুডিয়ার, লিচফিল্ড পার্ক, টোলসন এবং টোনোপা শহরে পরিষেবা দেয়। এটির নিয়ন্ত্রিত প্রচলন ৭৫,০০০+ এবং প্রতি বুধবার প্রকাশিত হয়।

ইলিয়ট ফ্রেইরিচ ১৯৮৬ সালে মঙ্গলবার ও শুক্রবার প্রকাশিত দ্বি-সাপ্তাহিক কাগজ হিসাবে এটি প্রতিষ্ঠা করেছিলেন। ওয়েস্ট ভ্যালি ভিউ অ্যাভোনডেল/গুডইয়ারকে পরিবেশন করা মূল সংবাদপত্র প্রতিস্থাপন করেছে যা ওয়েস্টসাইড এন্টারপ্রাইজ এবং পরে ওয়েস্টসাইডার হিসাবে পরিচিত ছিল।

১৩ জুলাই ২০১৭ পর্যন্ত, ওয়েস্ট ভ্যালি ভিউটি টাইমস মিডিয়া গ্রুপ  দ্বারা অধিগ্রহণ করা হয়েছিল।

## তথ্যসূত্র


## বহিঃসংযোগ
* 

বিষয়শ্রেণী:অ্যারিজোনার সংবাদপত্র
চিনো ভ্যালি রিভিউ

**চীনো ভ্যালি রিভিউ** মার্কিন যুক্তরাষ্ট্রের অ্যারিজোনার চিনো ভ্যালির একটি সংবাদপত্র।  এটি পশ্চিমা সংবাদ ও তথ্য প্রকাশনা *[[দৈনিক কুরিয়ার (অ্যারিজোনা)|ডেইলি কুরিয়ারের]]*  মালিকানাধীন।  এটির প্রচলন প্রায় ৬,০০০। 

## তথ্যসূত্র

## বহিঃসংযোগ

* সরকারী ওয়েবসাইট

বিষয়শ্রেণী:অ্যারিজোনার সংবাদপত্র
ফাউন্টেন হিলস টাইমস

**ফাউন্টেন হিলস টাইমস** মার্কিন যুক্তরাষ্ট্রের অ্যারিজোনার মেরিকোপা কাউন্টির একটি সাপ্তাহিক পত্রিকা, যা অ্যারিজোনার ফাউন্টেন হিলস থেকে প্রকাশিত হয়।

সংবাদপত্রটি সর্বপ্রথম ২৭ জুন ১৯৭৪ সালে প্রকাশিত হয়েছিল এবং কেবল ফাউন্টেন হিলস, দ্য ভার্দেস এবং ফোর্ট ম্যাকডওয়েল সম্প্রদায়ের সংবাদ প্রচারের ব্যবস্থা করা হয়েছিল। 

মূল সংস্থা ওয়েস্টার্ন স্টেটস পাবলিশার্স, ইনক বেশ কয়েকটি প্রকাশনা প্রকাশ করে, যার মধ্যে আছে ফাউন্টেন হিলস/রিও ভার্দে টেলিফোন ডিরেক্টরি, ফাউন্টেন হিলস কমিউনিটি গাইড, ফাউন্টেন হিলস হোম, লেচস গো এন্ড ব্যাক টু স্কুল এবং গ্রেজুয়েশন সংস্করণ সহ বেশ কয়েকটি প্রকাশনা প্রকাশ করে। 

## তথ্যসূত্র


## বহিঃসংযোগ
* জাতীয় সংবাদপত্র অ্যাসোসিয়েশন ২০১২ সেরা সংবাদপত্র প্রতিযোগিতা বিজয়ী
* অ্যারিজোনা নিউজপেপারস অ্যাসোসিয়েশন: ফাউন্টেন হিলস টাইমস প্রকাশক অ্যালান ক্রুইক্ষঙ্ক সম্মানিত

বিষয়শ্রেণী:অ্যারিজোনার সংবাদপত্র
কৃষ্ণধন হালদার

**কৃষ্ণধন হালদার** হলেন একজন ভারতীয় রাজনীতিবিদ, যিনি ভারতের কমিউনিস্ট পার্টির (মার্ক্সবাদী) রাজনীতির সাথে যুক্ত। তিনি পশ্চিমবঙ্গ বিধানসভায় চারবার কুলপি বিধানসভা কেন্দ্রের বিধায়ক হিসেবে নির্বাচিত হয়েছেন।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের রাজনীতিবিদ
কিংম্যান স্ট্যান্ডার্ড

থাম্ব|কিংম্যানে কিংম্যান স্ট্যান্ডার্ডের প্রেস অফিস, এজেড
**কিংম্যান স্ট্যান্ডার্ড** বা **দ্য স্ট্যান্ডার্ড** মোহাভে কাউন্টি নিউজপেপারস, ইনক এর মালিকানায় কিংম্যানের স্থানীয় সাপ্তাহিক পত্রিকা। এর সঞ্চালন ৮,০৬২  সপ্তাহে একবার পত্রিকাটি প্রকাশিত হয়, বুধবার এবং কিংম্যান, বুলহেড সিটি, লেক হাভাসু সিটি এবং লাফলিন, নেভাদায় বিতরণ করা হয়।

## তথ্যসূত্র

## বহিঃসংযোগ

* 

বিষয়শ্রেণী:অ্যারিজোনার সংবাদপত্র
ওয়েস্টার্ন নিউজ অ্যান্ড ইনফো

**ওয়েস্টার্ন নিউজ অ্যান্ড ইনফো**, ইনক। সল্টওয়েল পরিবারের মালিকানাধীন একটি মাল্টি মিডিয়া সংস্থা। ২০১৬ সালে, সংস্থার সদর দফতর ইউমা, অ্যারিজোনা থেকে অ্যারিজোনার প্রেসকোট ভ্যালিতে সরানো হয়। 

## তথ্যসূত্র

## বহিঃসংযোগ

* 

বিষয়শ্রেণী:অ্যারিজোনার সংবাদপত্র
বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি
বিষয়শ্রেণী:মার্কিন যুক্তরাষ্ট্রের সংবাদপত্র কোম্পানি
কামরুন নাহার (রাজনীতিবিদ)

**কামরুন নাহার** বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।

## রাজনৈতিক জীবন
কামরুন নাহার ১৯৭৯ সালের দ্বিতীয় জাতীয় সংসদের মহিলা আসন-০৭ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
ইনসাইড টুকসন বিজনেস

***ইনসাইড টুকসন বিজনেস*** একটি সাপ্তাহিক সংবাদপত্র, যা টাকসনে প্রকাশিত হয় এআং দক্ষিণ অ্যারিজোনার ব্যবসা, আর্থিক ও অর্থনৈতিক সংবাদ কভার করে। এটি ১৯৯২ থেকে ২০১৪ পর্যন্ত উইক কমিউনিকেশনসের মালিকানাধীন ছিল, এরপর এটি ১০/১৩ কমিউনিকেশনস এর কাছে বিক্রি করা হয়েছিল। 

## আরো দেখুন

* ব্যবসায়িক সংবাদপত্রগুলির তালিকা
* অ্যারিজোনার সংবাদপত্রের তালিকা

## তথ্যসূত্র

## বহিঃসংযোগ

* insidetucsonbusiness.com

বিষয়শ্রেণী:অ্যারিজোনার সংবাদপত্র
বিষয়শ্রেণী:মার্কিন যুক্তরাষ্ট্রের সাপ্তাহিক সংবাদপত্র
বিষয়শ্রেণী:মার্কিন যুক্তরাষ্ট্রের ব্যবসায়িক সংবাদপত্র
বিষয়শ্রেণী:১৯৯০-এ অ্যারিজোনায় প্রতিষ্ঠিত
বিষয়শ্রেণী:১৯৯০-এ প্রতিষ্ঠিত প্রকাশনা
আব্দুল মান্নান (রাজশাহীর রাজনীতিবিদ)

**আব্দুল মান্নান** বাংলাদেশ জাতীয়তাবাদী দলের রাজনীতিবিদ যিনি তৎকালীন রাজশাহী-১৫ আসনের সংসদ সদস্য ছিলেন।

## রাজনৈতিক জীবন
আব্দুল মান্নান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রাজশাহী-১৫ আসন থেকে সংসদ সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য